कातिया के पति मिलिट्री पुलिस में हैं और उन्‍होंने बताया कि पहली गोली की आवाज तो आई लेकिन दूसरे प्रयास में उसकी गन लॉक हो गई थी। कातिया के पति कहते हैं कि ईश्‍वर का शुक्र है कि वह उस हमलावर से काफी ज्‍यादा तेज थीं वरना बहुत बड़ी त्रासदी हो सकती थी। वहीं पुलिस प्रवक्‍ता का कहना है इस तरह के अपराधी नियंत्रण बहुत जल्‍दी खो देते हैं। कातिया को नहीं मालूम था कि वह हमलावर किसे मारने आया था। उन्‍हें सिर्फ बच्‍चों और उनके पैरेंट्स की सुरक्षा का ध्‍यान था। कातिया की हिम्‍मत को पुलिस फोर्स के अलावा शहर के मेयर ने भी सलाम किया है।